Ursa Major II-dwergsterrestelsel - Wikipedia
Groot Beer (Ursa Major)
08h 51m 30s
+63º 07' 48"
08h 51m 30s, +63° 07′ 48″
Die Ursa Major II-dwergsterrestelsel of UMa II is ’n sferoïdale satellietstelsel van die Melkweg in die sterrebeeld Groot Beer (Ursa Major). Dit is in 2006 ontdek in data van die Sloan- Digitale Lugopname. Dit is sowat 98 000 ligjare van die Son af en beweeg in die rigting van die Son teen ’n snelheid van sowat 116 km/s.
Uma II is een van die Melkweg se kleinste en dofste satellietstelsels. Dit het ’n absolute magnitude van sowat −4, wat laer is as ’n tipiese bolvormige sterreswerm en selfs sommige sterre. Dit het egter ’n massa van 5 miljoen sonmassas. Die verhouding tussen ligsterkte en massa is sowat 2 000. Dié raming kan egter verkeerd wees aangesien die stelsel ’n ietwat onreëlmatige vorm het en dalk in die proses van gety-verbrokkeling is.
Die sterre in Uma II is meestal ouer as 10 miljard jaar, en is arm aan metale. Daar vind op die oomblik geen stervorming plaas nie.
↑ 1,0 1,1 1,2 (2006) “A Curious Milky Way Satellite in Ursa Major”. The Astrophysical Journal 650: L41. DOI:10.1086/508628.
↑ 2,0 2,1 (2007) “The Kinematics of the Ultra‐faint Milky Way Satellites: Solving the Missing Satellite Problem”. The Astrophysical Journal 670: 313. DOI:10.1086/521816.
↑ (2008) “Uncovering Extremely Metal-Poor Stars in the Milky Way's Ultrafaint Dwarf Spheroidal Satellite Galaxies”. The Astrophysical Journal 685: L43. DOI:10.1086/592432.
Ontsluit van "https://af.wikipedia.org/w/index.php?title=Ursa_Major_II-dwergsterrestelsel&oldid=1402503"	Kategorieë: MelkwegDwergsterrestelselsGroot Beer	Navigasie-keuseskerm
العربيةDeutschEnglishSuomiFrançaisItaliano日本語한국어PolskiPortuguêsРусскийSlovenčinaTürkçe中文	Wysig skakels	Die bladsy is laas op 2 Desember 2015 om 19:29 bygewerk.